**ACTA DEL PLE EXTRAORDINARI DE L’AJUNTAMENT DE CÀNOVES i SAMALÚS. PLE NÚM. 4/2017**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 11 de juliol de 2017, a l’efecte de procedir a celebrar sessió plenària de caràcter extraordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1-Proposta d’aprovació de l’esborrany de l’acta de ple nº2 de data 30 de març de 2017.**

Per part del Sr. Alcalde es pregunta si hi ha res a manifestar en relació a l’esborrany de l’acta de data 30 de març de 2017 que s’ha repartit conjuntament amb la convocatòria, L’esborrany es aprovat per unanimitat.

**2-Proposta d’aprovació de l’esborrany de l’acta de ple nº3 de data 25 de maig de 2017.**

Per part del Sr. Alcalde es pregunta si hi ha res a manifestar en relació a l’esborrany de l’acta de data 26 de maig de 2017 que s’ha repartit conjuntament amb la convocatòria, L’esborrany es aprovat per unanimitat.

**3-Proposta d’aprovació definitiva del pressupost únic d’Ingressos i despeses de l’exercici 2017, les seves bases d’execució i la plantilla de personal prèvia resolució de les al·legacions presentades.**

Per part del Sr. Secretari es dona lectura a la següent proposta:

**PROPOSTA DE RESOLUCIÓ DE LES AL·LEGACIONS PRESENTADES EN EL TERMINI D’EXPOSICIÓ PUBLICA DE L’APROVACIÓ INICIAL DEL PRESSUPOST PER L’EXERCICI 2017 D’INGRESSOS I DESPESES.**

Durant el termini d’exposició pública s’ha presentat tres al·legacions per part del grup municipal del PSC, que es resumeixen en:

1.- La creació d’una sots partida dintre de la de “jurídics, despeses sentencies judicials”, especificant la despesa que comporta la contractació del serveis jurídics i que aquest import es destini a la creació d’un pla d’ocupació local.

2.- Que es creï una ajuda al manteniment d’habitatge per pal·liar els efectes de la pobresa energètica i donar recolzament a l’alimentació i educació.

3.- Creació d’una partida destinada a Educació on es desglossin les ajudes a Logopèdia, menjador, beques escolars, etc...

**AL·LEGACIÓ PRIMERA**

L’al·legació proposa que la despesa prevista per la defensa jurídica de l’ajuntament sigui destinada a la creació d’un pla ocupacional i, per tant, la seva anul·lació, pretensió que no es pot atendre per la obligació que té l’Ajuntament de defensar els seus interessos, com a forma de defensa dels interessos de tots els seus veïns i veïnes. Aquest principi es proclama a l’article 68 de la Llei 7/85, de 2 d’abril, Reguladora de Bases de Regim Local**,** quan diu:

“1. Las Entidades locales tienen la obligación de ejercer las acciones necesarias para la defensa de sus bienes y derechos.”

Per altre banda, l’article 170 b) de la Llei 2/2004, de 5 de març, per la que s’aprova el Text Refós de la Llei d’Hisendes Locals, quan parla de les al·legacions que son susceptibles de presentar-se, davant l’exposició publica del pressupost, diu:

“b) Por omitir el crédito necesario **para el cumplimiento de obligaciones exigibles a la entidad local, en virtud de precepto lega**l o de cualquier otro título legítimo.”

Per tant, el fet de que no s’inclogués una partida destinada al compliment d’una obligació exigible, com es la defensa jurídica, el legislador la computa com un dels tres únics supòsits en que es preveu la presentació d’al·legacions i, per tant, ha de constar forçosament en el pressupost.

Cal desestimar l’al·legació.

**AL·LEGACIÓ SEGONA**

L'al·legació segona sol·licita es creï, dins de la partida de 64.000 € de Serveis Socials, una ajuda al manteniment d’habitatge per pal·liar els efectes de la pobresa energètica i, per altre banda, també donar recolzament a l’alimentació i educació.

Pel que fa a la primera part de l’al·legació, cal dir que, segons informen els serveis socials de l’Ajuntament, ja està prevista l’ajuda davant la pobresa energètica, com s’ha vingut fent sempre i, si aquesta pobresa ve produïda per una deficiència de l’habitatge, també seria objecte d’ajut.

Pel que fa a la segona part de l’al·legació, les ajudes a l’alimentació i educació, com a necessitats primeres, també son aquelles que estan inclosos com a objecte principal de la partida pressupostària, tot i tenint en compte que existeix un principi de gratuïtat escolar que, en aquelles parts que cal un ajut ( llibres, extra-escolars, material, psicòleg, logopèdia, etc...) ja es fan els ajuts corresponents.

Cal desestimar l’al·legació per ser quelcom ja comprés dins la partida pressupostària.

**AL·LEGACIÓ TERCERA**

En relació a la creació d’una partida d’educació, aquesta no està prevista a la Ordre EHA/3565/2008, de 3 de desembre, pel que s’aprova la estructura dels pressupostos de les entitats locals, sense perjudici de que es pugui facilitar el desglossament que es demana, com a mera previsió, atenent a la mes que clara vinculació entre despeses però que no podrà ser inclòs en el pressupost mes que com un document de treball.

Cal desestimar l’al·legació.

D’acord amb lo anterior, aquesta alcaldia

**PROPOSA AL PLENARI**

**PRIMER.- DESETIMAR** les al·legacions presentades pel grup municipal del PSC.

**SEGON.- APROVAR DEFINITIVAMENT** el pressupost general per l’exercici 2017, així com les seves bases d’execució i plantilla de personal, d’acord amb l’acord inicial.

**TERCER.-PUBLICAR** el pressupost, resumit per capítols, al Butlletí Oficial de la Província i a la pagina web de l’ajuntament. Cànoves i Samalús, 5 de juliol de 2017. L’Alcalde, Josep Cuch i Codina.”

El regidor Sr. López manifesta que el seu grup pensava que eren bones propostes i que la primera ja es va fer en els primers pressupostos. Afegeix que, en el tema de serveis socials, no queda massa clar on van a parar els diners de la partida i per això volia que es reflectís més clarament. El Sr. Alcalde manifesta que no es un tema de voluntat política sinó un tema jurídic/comptable, com ha informat el Secretari-Interventor i que no te cap inconvenient en fer-li arribar el desglossament si li demana. Repeteix el Sr. Alcalde que les al·legacions no es desistiment perquè sí, sinó per les raons referides a la proposta.

El regidor d’ERC Sr. Cusell manifesta que votaran d’acord amb l’informe proposta de Secretaria.

Posada a votació la proposta es aprovada per majoria absoluta amb els vots a favor dels regidors de NIU i ERC i el vot en contra dels regidors del PSC.

**4-Proposta d’aprovació definitiva de la Relació de Llocs de Treball per l’exercici 2017, prèvia resolució de l’al·legació presentada.**

Per part del Sr. Secretari es dona lectura a la següent proposta:

**“PROPOSTA DE RESOLUCIÓ DE LES AL·LEGACIONS PRESENTADES EN EL TERMINI D’EXPOSICIÓ PUBLICA DE L’APROVACIÓ INICIAL DE LA RELACIÓ DE LLOCS DE TREBALL PER L’EXERCICI 2017.**

Durant el termini d’exposició pública s’ha presentat una al·legació per part del grup municipal d’ERC, relativa a la forma de provisió dels llocs de treball del cos de funcionaris per concurs de mèrits, quan hauria de ser per concurs-oposició.

En relació a aquest al·legació cal dir que l’Ajuntament de Cànoves i Samalús empra, en virtut de l’article 61 del Reial Decret Legislatiu 5/2015, de 30 d’octubre, pel qual s’aprova el text refós de la Llei de l’Estatut de l’Empleat Públic, els sistemes de selecció de personal mitjançant el concurs-oposició, tant pel personal funcionari de carrera com el personal laboral fix, assegurant el compliment dels principis d’obertura del procediment, lliure concurrència i igualtat entre tots els aspirants.

En el cas que el personal de l’Ajuntament no hagi superat un sistema de selecció previst en la normativa vigent, aquests ocuparan una plaça que tindran la consideració de vacant fins que l’Administració provisional la plaça seguint el sistema de selecció previst o bé quan es decideixi amortitzar la plaça.

D’acord amb lo anterior, cal estimar l’al·legació.

**PROPOSTA AL PLENARI**

**PRIMER.-** ESTIMAR l’al·legació presentada pel grup municipal d’ERC, fent les modificacions oportunes a la relació de llocs de treball aprovada inicialment.

**SEGON.-** CONSIDERAR APROVADA DEFINITIVAMENT la relació de llocs de treball amb publicació integra al BOP i a la pagina web de l’Ajuntament. Cànoves i Samalús, 5 de juliol de 2017.L’Alcalde, Josep Cuch Codina”

El regidor d’ERC, Sr. Cusell manifesta que ell voldria que s’aprovés la plantilla conjuntament amb la relació de llocs de treball i que, tot i que entén que seria millorable, manifesta que el seu grup votarà a favor. El Sr. Secretari manifesta que es confeccionarà, si es aprovada, un “full Excel” on constaran les modificacions que s’han relacionat.

El regidor Sr. López manifesta que te coneixement que UGT va presentar una al·legació i que la va retirar perquè hi havia un error que es va esmenar. El Sr. Alcalde manifesta que UGT va retirar la al·legació perquè va tenir un error al llegir la RLT i, quan se’n va donar compte, va presentar la instància sol·licitant la seva retirada i que la RLT no ha variat excepte en la matisació feta a la proposta.

Posada a votació la proposta es aprovada per majoria absoluta amb els vots a favor dels regidors de NIU i ERC i el vot en contra dels regidors del PSC.

I no havent més assumptes a tractar, per part de l’Alcaldia s’aixeca la sessió a les 20:36 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.